27/11/2009 | Administración LocalMunicipal
A Coruña
Servizo de Rehabilitación Urbana e Vivenda
Apertura do prazo de presentación de solicitudes de axudas económicas á rehabilitación de edificios e vivendas na área de rehabilitación integral zona histórica

ANUNCIO A Xunta de Goberno Local, en sesión celebrada o 06 de novembro de 2009, adoptou o seguinte Acordo: “Primeiro. - Abrir un prazo de presentación de solicitudes de axudas económicas para as obras de rehabilitación de edificios e vivendas no Area de Rehabilitación Casco Histórico, ao amparo do establecido nos Convenios de colaboración asinados polo concello de A Coruña, a Consellería de Vivenda e o Ministerio de Vivenda e na Ordenanza de Conservación e Rehabilitación de Inmobles deste Concello. Poderán acollerse ás axudas que se convocan aquelas obras iniciadas no período comprendido entre o 28 de febreiro de 2009 e a data de apertura do presente prazo, sempre que se acredite fehacientemente o estado do inmoble antes do seu inicio e a imposibilidade de solicitar as subvencións por encontrarse pechado o prazo. Segundo. - Destinaranse ao financiamento destas axudas 311.400,00 € con cargo ás partidas 61.431.780.10.08 e 61.431.780.10 e códigos de proxecto 2007.3.40.12 e 2009.3.61.2 respectivamente. Terceiro. - As solicitudes se valorarán de acordo co establecido na Ordenanza de Conservación e Rehabilitación de Inmobles do Concello de A Coruña (BOP 17 de novembro de 2006), e deberán cumprir todos os requisitos establecidos na devandita Ordenanza, no Real Decreto 801/2005 e no decreto 18/2006 que regulan as axudas do Plan Estatal 2005-2008, na Lei 38/2003 do 17 de novembro Xeral de Subvencións e no Real Decreto 887/2006 polo que se aproba o Regulamento da devandita Lei. Cuarto. - Os expedientes aprobados ordenaranse segundo o disposto no artigo 100 da devandita ordenanza. Se o montante total das subvencións aprobadas fose superior aos créditos dispoñibles, confeccionarase unha lista de espera cos expedientes que reunan todos os requisitos para a súa aprobación que manterá a súa vixencia durante o ano 2010 segundo o establecido no artigo 58.2 do Real Decreto 887/2006. Se utilizará para a resolución dos devanditos expedientes os incrementos do importe do crédito presupostario disponible con esta finalidade nestas partidas como consecuencia de xeracións, ampliacións ou incorporacións de crédito que se produzan durante a anualidade 2010, asi como das variacións de crédito a que poida dar lugar a resolución definitiva dos expedientes actualmente en tramitación. Quinto. - O prazo de presentación de solicitudes abrirase ao dia seguinte da publicación do presente Acordo no Boletín Oficial da Provincia e concluirá o 31 de xaneiro de 2010, debendo presentarse segundo o modelo e coa documentación que se expresa na Resolución publicada no BOP do 4 de decembro de 2006. Sexto. - As notificacións recollidas no procedemento de concesión da subvención realizaranse mediante publicación no taboleiro de anuncios da Oficina Municipal de Rehabilitación e Vivenda, situada no Centro de Ocio do Porto (Avda. Alferez Provisional s/n), segundo o establecido no artigo 59.5. b) da Lei de Reximen Xurídico das Administracións Públicas e Procedemento Administrativo Común.” O que se publica para xeral coñecemento. A Coruña, 11 de novembro de 2009 O Tenente de Alcalde Delegado de Rehabilitación Urbana e Vivenda, Asdo.: Mario López Rico